CELEX: 32017R0359
Language: lt
Date: 2017-02-28 00:00:00
Title: 2017 m. vasario 28 d. Komisijos įgyvendinimo reglamentas (ES) 2017/359, kuriuo dėl veikliosios medžiagos oksifluorfeno patvirtinimo sąlygų iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE. )

1.3.2017   
            
            
               LT
            
            
               Europos Sąjungos oficialusis leidinys
            
            
               L 54/8
            
         KOMISIJOS ĮGYVENDINIMO REGLAMENTAS (ES) 2017/359
   2017 m. vasario 28 d.
   kuriuo dėl veikliosios medžiagos oksifluorfeno patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą antrą galimybę ir 78 straipsnio 2 dalį,
   kadangi:
   
               (1)
            
            
               Komisijos įgyvendinimo reglamentu (ES) Nr. 798/2011 (2) pagal Reglamentą (EB) Nr. 1107/2009 patvirtinta veiklioji medžiaga oksifluorfenas su sąlyga, kad susijusios valstybės narės užtikrins, kad pareiškėjas, kurio prašymu oksifluorfenas buvo patvirtintas, pateiktų papildomos patvirtinamosios informacijos apie penkis konkrečius aspektus, kurių vienas susijęs su galima rizika vandens organizmams dėl veikliosios medžiagos ir dėl metabolitų RH-45469, MW 306, MW 347, MW 274 ir dėl nenustatytos kilmės metabolito Deg 27;
            
         
               (2)
            
            
               2012 m. birželio 29 d. ir gruodžio 15 d. pareiškėjas, vykdydamas patvirtinamųjų duomenų teikimo reikalavimus, per tam skirtą laikotarpį pateikė ataskaitą rengiančiai valstybei narei Ispanijai papildomos informacijos;
            
         
               (3)
            
            
               Ispanija įvertino pareiškėjo pateiktą papildomą informaciją. Jos vertinimas buvo pridėtas prie vertinimo ataskaitos projekto ir 2014 m. liepos 14 d. pateiktas kitoms valstybėms narėms, Komisijai ir Europos maisto saugos tarnybai (toliau – Tarnyba);
            
         
               (4)
            
            
               buvo konsultuojamasi su valstybėmis narėmis, pareiškėju ir Tarnyba ir jų buvo prašoma pateikti pastabų dėl vertinimo ataskaitą rengiančiai valstybei narei. Tarnyba paskelbė techninę ataskaitą, kurioje apibendrinami 2014 m. lapkričio 6 d. surengtų konsultacijų dėl oksifluorfeno rezultatai (3);
            
         
               (5)
            
            
               Komisija pasikonsultavo su Tarnyba dėl tam tikrų vertinimo dalių. 2015 m. liepos 28 d. Tarnyba pateikė savo išvadas dėl oksifluorfeno rizikos vertinimo (4). Vertinimo ataskaitos projektą, jos papildymą ir Tarnybos išvadą valstybės narės ir Komisija peržiūrėjo Augalų, gyvūnų, maisto ir pašarų nuolatiniame komitete ir 2017 m. sausio 24 d. pateikė kaip Komisijos oksifluorfeno peržiūros ataskaitą;
            
         
               (6)
            
            
               Komisija pasiūlė pareiškėjui pateikti pastabų dėl oksifluorfeno peržiūros ataskaitos;
            
         
               (7)
            
            
               Komisija laikosi nuomonės, kad iš pateiktos papildomos informacijos paaiškėjo, kad pradinė medžiaga ir metabolitai 347 MW ir Deg 27 kelia didelę riziką vandens organizmams;
            
         
               (8)
            
            
               Komisija padarė išvadą, kad buvo pateikta ne visa būtina papildoma patvirtinamoji informacija ir kad nenustačius papildomų apribojimų negalima atmesti oksifluorfeno ir metabolitų 347 MW ir Deg 27 keliamos didelės rizikos vandens organizmams tikimybės;
            
         
               (9)
            
            
               todėl, siekiant sumažinti poveikį vandens organizmams, tikslinga dar labiau apriboti šios veikliosios medžiagos naudojimo sąlygas ir numatyti konkrečias rizikos sumažinimo priemones šioms rūšims apsaugoti;
            
         
               (10)
            
            
               todėl Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;
            
         
               (11)
            
            
               valstybėms narėms turėtų būti skirtas laikotarpis augalų apsaugos produktų, kurių sudėtyje yra oksifluorfeno, registracijai iš dalies pakeisti arba panaikinti;
            
         
               (12)
            
            
               tais atvejais, kai valstybės narės augalų apsaugos produktams, kurių sudėtyje yra oksifluorfeno, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2018 m. birželio 21 d.;
            
         
               (13)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.
   2 straipsnis
   Pereinamojo laikotarpio priemonės
   Vadovaudamosi Reglamentu (EB) Nr. 1107/2009, valstybės narės prireikus ne vėliau kaip 2017 m. birželio 21 d. iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos oksifluorfeno, registraciją.
   3 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2018 m. birželio 21 d.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 28 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2011 m. rugpjūčio 9 d. Komisijos įgyvendinimo reglamentas (ES) Nr. 798/2011, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga oksifluorfenas ir iš dalies keičiamas Komisijos įgyvendinimo reglamento (ES) Nr. 540/2011 priedas ir Komisijos sprendimas 2008/934/EB (OL L 205, 2011 8 10, p. 9.)
   
      (3)  EFSA (Europos maisto saugos tarnyba), 2014 m. Techninė ataskaita dėl konsultacijų su valstybėmis narėmis, pareiškėju ir EFSA dėl oksifluorfeno kaip pesticido keliamos rizikos vertinimo atsižvelgiant į patvirtinamuosius duomenis rezultatų. EFSA papildomas leidinys 2014:EN-686. 40 p.
   
      (4)  Išvada dėl veikliosios medžiagos oksifluorfeno kaip pesticido keliamos rizikos vertinimo tarpusavio peržiūros, atsižvelgiant į patvirtinamuosius duomenis. EFSA Journal 2015; 13(8): 4205, 45 pp. doi: 10.2903/j.efsa.2015/4205.
   
      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      PRIEDAS
      Įgyvendinimo reglamento (ES) Nr. 540/2011 priedo B dalies 11 eilutėje, kurioje nurodytas oksifluorfenas, skiltis „Konkrečios nuostatos“ pakeičiama taip:
      
         „A DALIS
         Galima leisti naudoti tik kaip herbicidą, lokaliai barstomą pažemiui nuo rudens iki ankstyvo pavasario, neviršijant 150 g veikliosios medžiagos kiekio hektarui per metus.
         B DALIS
         Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į oksifluorfeno peržiūros ataskaitos, kurią baigė rengti Maisto grandinės ir gyvūnų sveikatos nuolatinis komitetas, išvadas, ypač į jos I ir II priedėlius.
         Atlikdamos šį bendrą vertinimą, valstybės narės ypatingą dėmesį skiria:
         
                     —
                  
                  
                     naudotojų saugumui ir užtikrina, kad prireikus naudojimo sąlygose būtų nurodytos tinkamos asmeninės apsaugos priemonės,
                  
               
                     —
                  
                  
                     rizikai, kylančiai vandens organizmams, sliekais mintantiems žinduoliams, dirvožemyje gyvenantiems makroorganizmams, netiksliniams nariuotakojams ir netiksliniams augalams.
                  
               Registracijos sąlygose nurodomos rizikos mažinimo priemonės, pvz., nepurškiamos buferinės zonos ir purškalo pasklidimą mažinantys antgaliai, ir numatomas atitinkamas augalų apsaugos produktų ženklinimas. Naudojimo sąlygose prireikus nustatomos rizikos mažinimo priemonės.“